**Csongrád Város Polgármesterétől „M”**

Száma: Önk/179-1/2023

Témafelelős: dr. Barcsi Judit

***ELŐTERJESZTÉS***

**Csongrád Városi Önkormányzat Képviselő-testületének**

**2023. december 21-i ülésére**

**Tárgy:** Javaslat a Körös-toroki üdülőterületen a járművel történő díjköteles várakozás szabályairól szóló 21/2017. (VII.13.) önkormányzati rendelet módosítására

Tisztelt Képviselő-testület!

A Csongrádi Homokföveny Idegenforgalmi Start Szociális Szövetkezet elnökének kezdeményezésére előkészítésre került a Körös-toroki üdülőterületen a járművel történő díjköteles várakozás szabályairól szóló 21/2017. (VII.13.) önkormányzati rendelet módosítása a díjtételek vonatkozásában, az alábbiak szerint:

|  |  |
| --- | --- |
| **Jelenlegi szabályozás** | **Módosuló szabályozás** |
| **1. Fizető parkolóhelyek várakozási díja  (bruttó, Ft):**  Gépjármű 120,-Ft/óra, de minimum 30,-Ft – napi jegy 800,-Ft/gépjármű  Autóbusz 360,-Ft/óra, de minimum 90,-Ft – napi jegy 2.400,-Ft/autóbusz | **1. Fizető parkolóhelyek várakozási díja  (bruttó, Ft):**  Gépjármű 200,-Ft/óra, de minimum 50,-Ft – napi jegy 1.200,-Ft/gépjármű  Autóbusz 500,-Ft/óra, de minimum 125,-Ft – napi jegy 3.000,-Ft/autóbusz |
| hétfőtől péntekig díjmentes, szombaton és vasárnap 8.00 órától 20.00 óráig díjköteles | **2. Mentett oldali fizető parkolóhelyek várakozási díja:**  Gépjármű 160,-Ft/óra, de minimum 40,-Ft – napi jegy 1.000,-Ft/gépjármű\*  Autóbusz 400,-Ft/óra, de minimum 100,-Ft – napi jegy 2.500,-Ft/autóbusz |
| **Pótdíj**  - 15 naptári napon belüli befizetés esetén az adott napon belül díjköteles időszakra és további kétórai várakozásra számított várakozási díj (egy órai várakozási díj mértékének huszonhatszorosa)  - 15 naptári napon túli befizetés esetén egy órai várakozási díj mértékének negyvenszerese\*\* | **Pótdíj**  - 15 naptári napon belüli befizetés esetén az adott napon belül díjköteles időszakra és további kétórai várakozásra számított várakozási díj (egy órai várakozási díj mértékének huszonhatszorosa)  - 15 naptári napon túli befizetés esetén egy órai várakozási díj mértékének negyvenszerese\*\* |
| **2. A parkoló bérlet** díja bruttó 12.500,-Ft/év. | **2. A parkoló bérlet** díja bruttó 15.000,-Ft/év |

\*kérelemhez képest javasolt kerekítés

\*\*1988. évi I. tv.15/C.§ (2) bek.

A mentett oldalon a rendelet módosításával szükségessé válhat új parkoló óra beszerzése, vagy humán erőforrás növelése.

A Körös-toroki üdülőterület teljes üzemeltetését – ideértve a parkolással kapcsolatos feladatokat - a 223/2017. (XII. 21.) önkormányzati határozat értelmében az önkormányzat tagságával működő Csongrádi Homokföveny Idegenforgalmi Szociális Szövetkezet látja el.

A rendeletalkotás kapcsán elvégzett előzetes hatásvizsgálatról a jogalkotásról szóló 2010. évi CXXX. törvény 17.§. (2) bekezdése alapján az alábbiak szerint tájékoztatom a Tisztelt Képviselő-testületet.

A rendelet megalkotásának

* **társadalmi, költségvetési, gazdasági hatása:** a díjak emelése üzemeltetői oldalon több bevételt eredményez, mely jelentősen hozzájárul az üdülőterület fenntartásához
* **egészségi, környezeti következménye:** nem releváns
* **adminisztratív hatása:** nem releváns
* a rendelet **megalkotásának szükségessége:** parkolási díjak racionalizálása
* jogszabály alkalmazásához szükséges **személyi, szervezeti, tárgyi és pénzügyi feltételek** rendelkezésre állnak.

Kérem a Tisztelt Képviselő-testületet, hogy az előterjesztés melléklete szerinti rendelet-tervezetet vitassa meg és döntsön a módosítási javaslat elfogadásáról!

Csongrád, 2023. december 13.

Bedő Tamás

polgármester

**Csongrád Város Önkormányzata Képviselő-testületének .../.... (...) önkormányzati rendelete**

**a Körös-toroki üdülőterületen a járművel történő díjköteles várakozás szabályairól szóló 21/2017.(VII. 13.)önkormányzati rendelet módosításáról**

Csongrád Városi Önkormányzat Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, az Alaptörvény 32. cikk (2) bekezdésében, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, a következőket rendeli el:

**1. §**

A Körös-toroki üdülőterületen a járművel történő díjköteles várakozás szabályairól szóló 21/2017.(VII.13.) önkormányzati rendelet 8. § (1) bekezdése helyébe a következő rendelkezés lép:

„(1) A mentett oldali parkolóra az 5-6. § rendelkezései irányadóak azzal, hogy a várakozási díj és pótdíj mértékére a 2. melléklet 2. pontjában foglalt eltérő díjtételeket kell alkalmazni.”

**2. §**

A Körös-toroki üdülőterületen a járművel történő díjköteles várakozás szabályairól szóló 21/2017.(VII.13.) önkormányzati rendelet 2. melléklete helyébe az 1. melléklet lép.

**3. §**

Ez a rendelet 2024. május 1-jén lép hatályba.

|  |  |
| --- | --- |
| Bedő Tamás sk.  polgármester | Dr. Juhász László sk.  jegyző |

Végső előterjesztői indokolás

A rendelet módosítását a parkolási díjak racionalizálása teszi szükségessé.

*1. melléklet az .../... . (... . ... .) önkormányzati rendelethez*

„*2. melléklet*

|  |  |
| --- | --- |
|  | **A** |
| **1.** | **Üdülőterületen belüli fizető parkolóhelyek várakozási díja (bruttó, Ft):** |
| a) | Gépjármű 200,-Ft/óra, de minimum 50,-Ft – napi jegy 1.200,-Ft/gépjármű |
| b) | Autóbusz 500,-Ft/óra, de minimum 125,-Ft – napi jegy 3.000,-Ft/autóbusz |
| c) | **Mentett oldali parkolóhelyek várakozási díja (bruttó, Ft):** |
| d) | Gépjármű 160,-Ft/óra, de minimum 40,-Ft – napi jegy 1.000,-Ft/gépjármű |
| e) | Autóbusz 400,-Ft/óra, de minimum 100,-Ft – napi jegy 2.500,-Ft/autóbusz |
| f) | **Pótdíj** |
| g) | 15 naptári napon belüli befizetés esetén az adott napon belül díjköteles időszakra és további kétórai várakozásra számított várakozási díj (egy órai várakozási díj mértékének huszonhatszorosa) |
| h) | 15 naptári napon túli befizetés esetén egy órai várakozási díj mértékének negyvenszerese |
| **2.** | **A parkolóbérlet díja bruttó 15.000,-Ft/év** |

